CELEX: 32010R0327
Language: lt
Date: 2010-04-21 00:00:00
Title: 2010 m. balandžio 21 d. Komisijos reglamentas (ES) Nr. 327/2010 dėl leidimo naudoti 3-fitazę pagal naują paskirtį kaip visų rūšių smulkiųjų paukščių, išskyrus antis, ir dekoratyvinių paukščių lesalų priedą (leidimo turėtojas – BASF SE) (Tekstas svarbus EEE)

22.4.2010   
            
            
               LT
            
            
               Europos Sąjungos oficialusis leidinys
            
            
               L 100/3
            
         KOMISIJOS REGLAMENTAS (ES) Nr. 327/2010
   2010 m. balandžio 21 d.
   dėl leidimo naudoti 3-fitazę pagal naują paskirtį kaip visų rūšių smulkiųjų paukščių, išskyrus antis, ir dekoratyvinių paukščių lesalų priedą (leidimo turėtojas – BASF SE)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti fermentinį preparatą 3-fitazę, pagamintą iš Aspergillus niger (CBS 101.672), pagal naują paskirtį kaip smulkiųjų paukščių rūšių ir dekoratyvinių paukščių lesalų priedą, priskirtiną priedų kategorijai „zootechniniai priedai“.
            
         
               (4)
            
            
               Komisijos reglamentu (EB) Nr. 243/2007 (2) šį preparatą leista naudoti nujunkytiems paršeliams, penimoms kiaulėms ir mėsiniams viščiukams, Komisijos reglamentu (EB) Nr. 1142/2007 (3) – vištoms dedeklėms ir mėsiniams kalakutams, Komisijos reglamentu (EB) Nr. 165/2008 (4) – antims, o Komisijos reglamentu (EB) Nr. 505/2008 (5) – paršavedėms.
            
         
               (5)
            
            
               Buvo pateikti nauji duomenys, pagrindžiantys prašymą leisti naudoti šį preparatą smulkiųjų paukščių rūšims ir dekoratyviniams paukščiams. Europos maisto saugos tarnyba (toliau – Tarnyba) 2009 m. gruodžio 9 d. priimtoje nuomonėje (6) padarė išvadą, kad 3-fitazė nedaro nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas yra veiksmingas gerinant pašarų virškinimą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Atlikus 3-fitazės vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo išdavimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 73, 2007 3 13, p. 4.
   
      (3)  OL L 256, 2007 10 2, p. 20.
   
      (4)  OL L 50, 2008 2 23, p. 8.
   
      (5)  OL L 149, 2008 6 7, p. 33.
   
      (6)  EMST leidinys (2010 m.), 8(1):1427.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  
                     Kategorija „zootechniniai priedai“. Funkcinė grupė „virškinimo stimuliatoriai“
                  
               
            
                  4a1600
               
               
                  
                     BASF SE
                  
               
               
                  3-fitazė
               
               
                  
                               
                           
                           
                              Priedo sudėtis
                              3-fitazė (EC 3.1.3.8), pagaminta iš Aspergillus niger (CBS 101672), kurios mažiausias aktyvumas:
                              
                                           
                                       
                                       
                                          kieto pavidalo – 5 000 FTU (1)/g
                                       
                                    
                                           
                                       
                                       
                                          skysto pavidalo – 5 000 FTU/ml
                                       
                                    
                        
                               
                           
                           
                              Veikliosios medžiagos apibūdinimas
                              3-fitazė, pagaminta iš Aspergillus niger (CBS 101672)
                           
                        
                               
                           
                           
                              Analizės metodas (2)
                              
                              Kolorimetrinis metodas matuojant neorganinį fosfatą, fermento atpalaiduotą iš fitato substrato
                           
                        
               
                  Dekoratyviniai paukščiai ir visų rūšių smulkieji paukščiai, išskyrus antis
               
               
                  —
               
               
                  250 FTU
               
               
                   
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Visoms rūšims rekomenduojama dozė viename kilograme visaverčių pašarų: 300–500 FTU.
                           
                        
                              3.
                           
                           
                              Skirtas naudoti pašaruose, kuriuose daugiau kaip 0,23 % fitino, jungiančio fosforą.
                           
                        
               
                  2020 5 12
               
            
         (1)  1 FTU yra fermento kiekis, atpalaiduojantis 1 mikromolį neorganinio fosfato per minutę iš natrio fitato, esant pH 5,5 ir 37 °C temperatūroje.
      
         (2)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives